CELEX: 32010D0052
Language: lv
Date: 2010-01-27 00:00:00
Title: 2010/52/: Komisijas Lēmums ( 2010. gada 27. janvāris ) par Savienības finansiālo atbalstu 2010. gada programmai, kas paredzēta, lai Francijas aizjūras departamentos ierobežotu augiem un augu produktiem kaitīgus organismus (izziņots ar dokumenta numuru C(2010) 320)

30.1.2010   
            
            
               LV
            
            
               Eiropas Savienības Oficiālais Vēstnesis
            
            
               L 26/26
            
         KOMISIJAS LĒMUMS
   (2010. gada 27. janvāris)
   par Savienības finansiālo atbalstu 2010. gada programmai, kas paredzēta, lai Francijas aizjūras departamentos ierobežotu augiem un augu produktiem kaitīgus organismus
   (izziņots ar dokumenta numuru C(2010) 320)
   (Autentisks ir tikai teksts franču valodā)
   (2010/52/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 30. janvāra Regulu (EK) Nr. 247/2006, ar ko ievieš īpašus pasākumus lauksaimniecības jomā attālākajiem Eiropas Savienības reģioniem (1), un jo īpaši 17. panta 3. punkta pirmās daļas pirmo teikumu,
   tā kā:
   
               (1)
            
            
               Komisijas 2007. gada 10. septembra Lēmumā 2007/609/EK, ar ko nosaka pasākumus, kas pretendē uz Kopienas finansiālu atbalstu augiem un augu produktiem kaitīgu organismu kontroles programmām Francijas aizjūras departamentos, Azoru salās un Madeirā (2), noteikti pasākumi, kas var pretendēt uz Savienības finansiālo atbalstu programmām, kas paredzētas, lai Francijas aizjūras departamentos, Azoru salās un Madeirā ierobežotu augiem un augu produktiem kaitīgus organismus.
            
         
               (2)
            
            
               Francijas iestādes ir iesniegušas Komisijai 2010. gada programmu, kurā paredzēti augu veselības pasākumi Francijas aizjūras departamentos. Šajā programmā sīkāk norādīti sasniedzamie mērķi, paredzamie rezultāti, veicamie pasākumi, to ilgums un izmaksas, ņemot vērā iespējamo Savienības finansiālo atbalstu. Minētajā programmā paredzētajos pasākumos ir ievērotas Lēmuma 2007/609/EK prasības. Tādējādi Komisija uzskata, ka Regulas (EK) Nr. 247/2006 17. panta 1. punkta prasības ir izpildītas.
            
         
               (3)
            
            
               Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (3) Savienības finansiālo atbalstu augu aizsardzības pasākumiem finansē Eiropas Lauksaimniecības virzības un garantiju fonds. Šo pasākumu finanšu kontroles nolūkā piemēro minētās regulas 9., 36. un 37. pantu.
            
         
               (4)
            
            
               Saskaņā ar 75. pantu Padomes 2002. gada 25. jūnija Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un saskaņā ar 90. panta 1. punktu Komisijas 2002. gada 23. decembra Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), pirms izdevumu saistību uzņemšanās no Savienības budžeta iestāde vai institūcijas, kam deleģētas pilnvaras, pieņem finansēšanas lēmumu, izvirzot svarīgākos tās darbības elementus, kas saistīta ar izdevumiem.
            
         
               (5)
            
            
               Šis lēmums ir finansēšanas lēmums par izdevumiem, kas paredzēti līdzfinansēšanas pieprasījumos, ko iesniegušas dalībvalstis.
            
         
               (6)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Tiek apstiprināts Savienības finansiāls atbalsts Francijai, lai 2010. gadā Francijas aizjūras departamentos īstenotu oficiālo programmu, ar ko ierobežo augiem un augu produktiem kaitīgus organismus un kas sīkāk izklāstīta pielikuma A daļā.
   Atbalsts nepārsniedz 60 % no kopējiem attaisnotajiem izdevumiem, kā norādīts pielikuma B daļā, t. i., tas nepārsniedz EUR 240 000 (bez PVN).
   2. pants
   1.   Avansa maksājumu EUR 100 000 apmērā izmaksā 60 dienu laikā pēc maksājuma pieprasījuma saņemšanas no Francijas.
   2.   Finansiālā atbalsta atlikušo daļu samaksā ar noteikumu, ka ne vēlāk kā 2011. gada 15. martā Komisijai elektroniski ir iesniegts galīgais izpildes ziņojums par programmu.
   Ziņojumā jānorāda šāda informācija:
   
               a)
            
            
               visas programmas īss tehniskais novērtējums, ieskaitot to, cik lielā mērā ir sasniegti fiziskie un kvalitatīvie mērķi un kas ir paveikts, kā arī tūlītējās fitosanitārās un ekonomiskās ietekmes novērtējums; un
            
         
               b)
            
            
               finanšu izmaksu pārskats, kurā norādītas faktiskās izmaksas, sadalot pēc apakšprogrammām un pasākumiem.
            
         3.   Atbilstīgi pielikuma B daļā norādītajam paredzamajam budžeta sadalījumam Francija vienas apakšprogrammas ietvaros var pielāgot finansējuma sadalījumu starp dažādiem pasākumiem, nepārsniedzot 15 % no Savienības finansiālā atbalsta attiecīgajai apakšprogrammai, ar noteikumu, ka nav pārsniegta kopējā attaisnoto izdevumu summa, kas paredzēta programmā, un ka tādēļ nerodas novirze no programmas galvenajiem mērķiem.
   Francija ziņo Komisijai par visiem finansējuma pielāgojumiem.
   3. pants
   Šo lēmumu piemēro no 2010. gada 1. janvāra.
   4. pants
   Šis lēmums ir adresēts Francijas Republikai.
   
      Briselē, 2010. gada 27. janvārī
      
         
            Komisijas vārdā –
         
            Komisijas locekle
         
         Androulla VASSILIOU
      
   
   
      (1)  OV L 42, 14.2.2006., 1. lpp.
   
      (2)  OV L 242, 15.9.2007., 20. lpp.
   
      (3)  OV L 209, 11.8.2005., 1. lpp.
   
      (4)  OV L 248, 16.9.2002., 1. lpp.
   
      (5)  OV L 357, 31.12.2002., 1. lpp.
   
      PIELIKUMS
      
         2010. GADA PROGRAMMA UN PAREDZAMAIS BUDŽETA SADALĪJUMS
      
      
         A   DAĻA
      
      
         Programma
      
      Programmā ietver četras apakšprogrammas.
      
                  1.
               
               
                  Starpdepartamentu apakšprogramma:
                  pasākums Nr. 1: kaitīgo organismu noteikšanas metodes, pamatojoties uz kvantitatīvo polimerāzes ķēdes reakciju (PĶR).
               
            
                  2.
               
               
                  Apakšprogramma Martinikas departamentam:
                  pasākums Nr. 2: fitosanitārie pētījumi un stādu audzētavu dārznieku apmācība.
               
            
                  3.
               
               
                  Apakšprogramma Gviānas departamentam:
                  pasākums Nr. 3: lauksaimniecības fitosanitārās brīdināšanas sistēmas rīsu audzēšanai pārvaldība.
               
            
                  4.
               
               
                  Apakšprogramma Gvadelupas departamentam:
                  
                              a)
                           
                           
                              pasākums Nr. 4.1: apsekojumu sadarbības tīkla attiecībā uz augļu mušiņām (drozofilām) pārvaldība;
                           
                        
                              b)
                           
                           
                              pasākums Nr. 4.2.: fitosanitārie pētījumi par tomātu ražošanu;
                           
                        
                              c)
                           
                           
                              pasākums Nr. 4.3: tūrisma izraisīta kaitīgu organismu ievazāšanas riska pārvaldība.
                           
                        
            
         B   DAĻA
      
      
         Paredzamais budžeta sadalījums, norādot dažādus paredzamos rezultātus
      
      
                  (EUR)
               
            
                  Apakšprogrammas
               
               
                  Rezultāti
                  (S – pakalpojumu sniegšana, R – izpēte vai pētnieciskais darbs)
               
               
                  Attaisnotie izdevumi
               
               
                  Valsts finanšu ieguldījums
               
               
                  Maksimālais Savienības finansiāls atbalsts
               
            
                  Starpdepartamentu apakšprogramma
               
               
                   
               
            
                  Pasākums Nr. 1
               
               
                  Kvantitatīvās polimerāzes ķēdes reakcijas (PĶR) (R) metode
               
               
                  120 000
               
               
                  48 000
               
               
                  72 000
               
            
                  Starpsumma
               
               
                  120 000
               
               
                  48 000
               
               
                  72 000
               
            
                  Martinika
               
               
                   
               
            
                  Pasākums Nr. 2
               
               
                  Fitosanitārie pētījumi un stādu audzētavu dārznieku apmācība (S)
               
               
                  110 000
               
               
                  44 000
               
               
                  66 000
               
            
                  Starpsumma
               
               
                  110 000
               
               
                  44 000
               
               
                  66 000
               
            
                  Gviāna
               
               
                   
               
            
                  Pasākums Nr. 3
               
               
                  Lauksaimniecības fitosanitārās brīdināšanas sistēmas pārvaldība (S)
               
               
                  119 500
               
               
                  47 800
               
               
                  71 700
               
            
                  Starpsumma
               
               
                  119 500
               
               
                  47 800
               
               
                  71 700
               
            
                  Gvadelupa
               
               
                   
               
            
                  Pasākums Nr. 4.1.
               
               
                  Apsekojumu sadarbības tīkla attiecībā uz augļu mušiņām (drozofilām) pārvaldība (S)
               
               
                  15 500
               
               
                  6 200
               
               
                  9 300
               
            
                  Pasākums Nr. 4.2.
               
               
                  Fitosanitārie pētījumi par tomātu ražošanu (S)
               
               
                  20 000
               
               
                  8 000
               
               
                  12 000
               
            
                  Pasākums Nr. 4.3.
               
               
                  Pasākumi sabiedrības informēšanai par kaitīgu organismu ievazāšanas risku (S)
               
               
                  15 000
               
               
                  6 000
               
               
                  9 000
               
            
                  Starpsumma
               
               
                  50 500
               
               
                  20 200
               
               
                  30 300
               
            
                  Kopā
               
               
                  400 000
               
               
                  160 000
               
               
                  240 000